DĖL ROKIŠKIO RAJONO SAVIVALDYBĖS TARYBOS 2016 M. BALANDŽIO 29 D. SPRENDIMO NR. TS-112 „DĖL ROKIŠKIO RAJONO SAVIVALDYBĖS TARYBOS 2016 M. SAUSIO 29 D. SPRENDIMO NR. TS-17 „DĖL NEFORMALIOJO VAIKŲ ŠVIETIMO LĖŠŲ SKYRIMO IR PANAUDOJIMO TVARKOS APRAŠO PATVIRTINIMO“ PAKEITIMO“ DALINIO PAKEITIMO

2017 m. sausio 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Rokiškio rajono savivaldybės taryba nusprendžia:

1. Pakeisti Rokiškio rajono savivaldybės tarybos 2016 m. balandžio 29 d. sprendimu Nr. TS-112 patvirtinto Neformaliojo vaikų švietimo lėšų skyrimo ir panaudojimo tvarkos aprašo:

1.1. 17 punktą ir vietoje žodžių „Programos trukmė per metus – 9 mėnesiai: penki su puse mėnesio iki liepos 1 d. ir nuo rugsėjo 15 d. iki kalendorinių metų pabaigos“ įrašyti žodžius „Programos trukmė per metus – 7 mėnesiai: keturi mėnesiai nuo metų pradžios iki liepos 1 d. ir 3 mėnesiai nuo rugsėjo 1 d. iki kalendorinių metų pabaigos. (Konkrečios programos trukmės datos nustatomos savivaldybės administracijos direktoriaus įsakymu)“;

1.2. 33 punktą ir prieš žodžius „Lėšos NVŠ programos vykdymui skiriamos atsižvelgiant į Vertinimo komisijos išvadas, nustatant programų eiliškumą pagal įvertinimus. Paskutinėms trims lėšas gaunančioms programoms vienoda dalimi gali būti sumažintos skiriamos lėšos vienam mokiniui“ įrašyti žodžius „Savivaldybei skirtas NVŠ finansavimas išdėstomas tolygiai kiekvieną mėnesį pagal 17 punkte nustatytą programos trukmę“;

1.3. 34 punktą ir vietoje žodžių „Tęstinėse programose iki 2016 m. birželio 30 d. (19.1 papunktis) besimokantiems mokiniams – NVŠ lėšų suma vienam NVŠ programoje dalyvaujančiam mokiniui skiriama atsižvelgiant į Rokiškio rajono savivaldybės administracijos direktoriaus 2015 m. rugsėjo 11 d. įsakymo Nr. AV-713 „Dėl Neformaliojo vaikų švietimo programų vertinimo komisijos sudarymo“ 4–8 punktus“ įrašyti žodžius „Finansuojamų NVŠ programų sąrašai tvirtinami savivaldybės administracijos direktoriaus įsakymais pagal 17 ir 20 punktuose nustatytą periodiškumą“.

2. Skelbti šį sprendimą savivaldybės tinklalapyje [www.rokiskis.lt](http://www.rokiskis.lt) ir Teisės aktų registre.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Danutė Kniazytė

Rokiškio rajono savivaldybės tarybai

DĖL ROKIŠKIO RAJONO SAVIVALDYBĖS TARYBOS 2016 M. BALANDŽIO 29 D. SPRENDIMO NR. TS-112 „DĖL ROKIŠKIO RAJONO SAVIVALDYBĖS TARYBOS 2016 M. SAUSIO 29 D. SPRENDIMO NR. TS-17 „DĖL NEFORMALIOJO VAIKŲ ŠVIETIMO LĖŠŲ SKYRIMO IR PANAUDOJIMO TVARKOS APRAŠO PATVIRTINIMO“ PAKEITIMO“ DALINIO PAKEITIMO

AIŠKINAMASIS RAŠTAS

**Parengto sprendimo projekto tikslai ir uždaviniai.**

Sprendimo projektu siūloma pakeisti 17, 34, papildyti 33 Neformaliojo vaikų švietimo lėšų skyrimo ir panaudojimo tvarkos aprašo punktus vadovaujantis Lietuvos Respublikos švietimo ir mokslo ministro 2017 m. sausio 19 d. įsakymu Nr. V-29 „Dėl Lietuvos Respublikos valstybės biudžeto lėšų, skirtų neformaliajam vaikų švietimui, 2017 metais paskirstymo pagal savivaldybes patvirtinimo”

**Šiuo metu esantis teisinis reglamentavimas.**

Rokiškio rajono savivaldybės tarybos 2016 m. balandžio 29 d. sprendimas Nr. TS-112 „Dėl Rokiškio rajono savivaldybės tarybos 2016 m. sausio 29 d. sprendimo Nr. TS-17 „Dėl Neformaliojo vaikų švietimo lėšų skyrimo ir panaudojimo tvarkos aprašo patvirtinimo“ pakeitimo“.

Lietuvos Respublikos švietimo ir mokslo ministro 2016 m. sausio 5 d. įsakymas Nr. V-1 „Dėl Neformaliojo vaikų švietimo lėšų skyrimo ir panaudojimo tvarkos aprašo patvirtinimo”. Lietuvos Respublikos švietimo ir mokslo ministro 2017 m. sausio 19 d. įsakymas Nr. V-29 „Dėl Lietuvos Respublikos valstybės biudžeto lėšų, skirtų neformaliajam vaikų švietimui, 2017 metais paskirstymo pagal savivaldybes patvirtinimo“

**Sprendimo projekto esmė.**

Pagal Lietuvos Respublikos švietimo ir mokslo ministro 2017 m. sausio 19 d. įsakymą Nr. V-29 „Dėl Lietuvos Respublikos valstybės biudžeto lėšų, skirtų neformaliajam vaikų švietimui, 2017 metais paskirstymo pagal savivaldybes patvirtinimo” Rokiškio r. savivaldybei 2017 metais yra skirta 69, 3 tūkst. eurų, kurių nepakaks NVŠ programoms finansuoti, neatlikus Aprašo17, 34 pakeitimų ir 33 punkto papildymo.

**Galimos pasekmės, priėmus siūlomą tarybos sprendimo projektą:**

**teigiamos** – bus laikomasi teisės aktuose nustatytų nuostatų;

**neigiamos** – nebus.

**Nauda rajono gyventojams.** Bus užtikrintas 6–18 metų mokinių užimtumas per neformalųjį ugdymą.

**Finansavimo šaltiniai ir lėšų poreikis**. Finansavimo šaltinis – ES finansinės paramos ir bendrojo finansavimo iš valstybės biudžeto lėšos. Sprendimui įgyvendinti papildomų savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo skyriaus vyriausioji specialistė,

jaunimo reikalų koordinatorė Danutė Kniazytė